**CURSUL 3 - MEDICINA INTEGRATIVĂ ȘI PERSONALIZATĂ.**

**MICROBIOMUL UMAN ȘI BOLILE AUTOIMUNE LA COPIL ȘI ADULT.**

**TERAPIILE MIO-FUNCȚIONALE DE LA IPOTEZE LA CONFIRMĂRI.**

**Microbiomul intestinal și boala autoimună**

 **Dr. med. Manole Cojocaru**

 Un adult sănătos găzduiește 100 de miliarde de bacterii în intestin, ceea ce înseamnă un număr de 10 ori mai mare decât cel al celulelor umane pe care omul le are în organism. Oamenii posedă 23.000 de gene, iar microbiomul este constituit din aproximativ 3.300.000 de gene. Practic, genomul microbian intestinal comun (microbiom) este de 150 de ori mai mare decât genomul uman. O treime din microbiomul intestinal este comună majorității oamenilor, în timp ce doua treimi sunt specifice fiecăruia dintre noi. Microbiomul este implicat și în p**revenția bolilor autoimune** (poliartrita reumatoidă, boala inflamatorie intestinală, dermatite). Se pare că microbiomul reglează permeabilitatea crescută a mucoasei intestinale, împiedicând astfel pătrunderea în circulație a moleculelor mari responsabile de instalarea în timp a unor afecțiuni autoimune. În concluzie, microbiomul oferă o nouă paradigmă pentru dezvoltarea de noi terapii pentru boli autoimune.